ΚΑΝΟΝΙΣΜΟΣ (ΕΚ) αριθ. 1445/96 ΤΗΣ ΕΠΙΤΡΟΠΗΣ της 24ης Ιουλίου 1996 για την προσέγγιση της έρευνας σχετικά με την καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΟΚ) αριθ. 2861/93 στις εισαγωγές ορισμένων μαγνητικών δίσκων (μικροδίσκων 3,5″) καταγωγής Ιαπωνίας, Ταϊβάν και Λαϊκής Δημοκρατίας της Κίνας με τις εισαγωγές του ίδιου προϊόντος από τον Καναδά, το Χονγκ Κονγκ, την Ινδία, την Ινδονησία, το Μακάο, τη Μαλαισία, τις Φιλιππίνες, τη Σιγκαπούρη και την Ταϊλάνδη, και για την παύση της υποβολής του εν λόγω προϊόντος σε καταγραφή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως τα άρθρα 9, 13 και 14,

Έπειτα από διαβουλεύσεις με τη συμβουλευτική επιτροπή,

Εκτιμώντας τα εξής:

Α. ΔΙΑΔΙΚΑΣΙΑ

(1) Με τον κανονισμό (ΕΚ) αριθ. 2451/95 (2), η Επιτροπή άρχισε έρευνα σχετικά με την καταστρατήγηση των δασμών αντιντάμπινγκ που επιβλήθηκαν με τον κανονισμό (ΕΚ) αριθ. 2861/93 της Επιτροπής (3) στις εισαγωγές ορισμένων μαγνητικών δίσκων (μικροδίσκων 3,5″) καταγωγής Ιαπωνίας, Ταϊβάν και Λαϊκής Δημοκρατίας της Κίνας με τις εισαγωγές του ίδιου προϊόντος από τον Καναδά, το Χονγκ Κονγκ, την Ινδία, την Ινδονησία, το Μακάο, τη Μαλαισία, τις Φιλιππίνες, τη Σιγκαπούρη και την Ταϊλάνδη και ζήτησε από τις τελωνειακές αρχές, κατ' εφαρμογή του άρθρου 13 παράγραφος 3 και του άρθρου 14 παράγραφος 5 του κανονισμού (ΕΚ) αριθ. 384/96, να καταγράφουν τις εισαγωγές που υπάγονταν στην έρευνα. Η έρευνα εγκαινιάστηκε μετά από αίτηση της επιτροπής ευρωπαίων κατασκευαστών δισκετών (Diskma).

(2) Η αίτηση περιείχε στοιχεία με τα οποία, εκ πρώτης όψεως, αποδεικνυόταν η μεταβολή της ροής του εμπορίου μεταξύ των οικείων χωρών και της Κοινότητας, για την οποία η μόνη ικανή αιτία ή δικαιολογία ήταν η ύπαρξη των δασμών αντιντάμπινγκ 7 επίσης αποδεικνυόταν η πραγματοποίηση μεταφορτώσεων μέσω των εν λόγω χωρών με προορισμό την Κοινότητα μικροδίσκων 3,5″ που είχαν κατασκευασθεί στη Λαϊκή Δημοκρατία της Κίνας και στην Ταϊβάν. Από την αίτηση προέκυπτε ακόμη ότι οι εισαγωγές από οικείες χώρες πραγματοποιούνταν σε τιμές που ήταν αποτέλεσμα ντάμπινγκ σε σύγκριση με τις κανονικές αξίες που είχαν καθορισθεί προηγουμένως και ότι υπονόμευαν την κατασταλτική επίδραση των δασμών αντιντάμπινγκ που είχαν επιβληθεί στις εισαγωγές μικροδίσκων 3,5″ καταγωγής Λαϊκής Δημοκρατίας της Κίνας και Ταϊβάν. Τα εν λόγω αποδεικτικά στοιχεία κρίθηκαν ικανά να δικαιολογήσουν την έναρξη έρευνας.

(3) Το υπό εξέταση προϊόν είναι μικροδίσκοι 3,5″, οι οποίοι χρησιμοποιούνται για την εγγραφή και αποθήκευση κωδικοποιημένων ψηφιακών πληροφοριών ηλεκτρονικού υπολογιστή και είναι δυνατό επί του παρόντος να καταταχθούν στον κωδικό ΣΟ ex 8523 20 90.

(4) Η Επιτροπή ενημέρωσε επισήμως τους εξαγωγείς που είναι γνωστό ότι ενδιαφέρονται και τους εκπροσώπους των χωρών εξαγωγής σχετικά με την έναρξη της έρευνας και απέστειλε ερωτηματολόγια σε γνωστούς εξαγωγείς.

(5) Η έρευνα κάλυψε το χρονικό διάστημα από την 1η Ιουλίου 1994 μέχρι τις 30 Ιουνίου 1995.

Β. ΕΡΕΥΝΑ

(6) Η Επιτροπή έλαβε απαντήσεις από τους παρακάτω εξαγωγείς:

α) Καναδάς:

KAO Infosystems Canada Inc., Ontario 7

β) Χονγκ Κονγκ:

Jackin Magnetic Company Ltd,

Hong Kong Plantron (HK) Ltd,

Hong Kong Magnetic Ltd,

Benelux Manufacturing Limited,

Prime Standard Ltd 7

γ) Ινδία:

Allied Electronics & Magnetics Ltd, Udaipur,

Moser-Baer India Ltd, New Delhi,

Sujata Data Products Ltd, Bombay 7

δ) Ινδονησία:

PT Beneluxindo, Djakarta 7

ε) Μαλαισία:

Discomp, Kuala Lumpur,

KUB Microeletronics Sdn. Bhd., Kuala Lumpur,

Mega High-Tech Corp. (M) Sdn. Bhd., Penang 7

στ) Φιλιππίνες:

Maxi Data Philippines Inc., Manila 7

ζ) Σιγκαπούρη

Datapulse Technology Ltd, Singapore,

General Magnetics Limited, Singapore,

Goldtron Magmedia Pte. Ltd, Singapore,

MJC (Singapore) Pte. Ltd, Singapore 7

η) Ταϊλάνδη:

General Mediatech Co. Ltd, Bangkok,

V-SA Cast Co. Ltd, Bangkok,

V-SA Magnetic Co. Ltd, Bangkok,

Η V-SA Magnetic ήταν θυγατρική της V-SA Cast, η οποία κατείχε το 50 % και πλέον των μετοχών της V-SA Magnetic.

Κανένας εξαγωγέας από το Μακάο δεν απάντησε στο ερωτηματολόγιο της Επιτροπής.

Με εξαίρεση τις εταιρείες που εδρεύουν στον Καναδά και στις Φιλιππίνες, η Επιτροπή επαλήθευσε στις εγκαταστάσεις των προαναφερθέντων εξαγωγέων όλα τα στοιχεία που υποβλήθηκαν.

Γ. ΑΠΟΤΕΛΕΣΜΑΤΑ

Καναδάς, Ινδία, Φιλιππίνες και Σιγκαπούρη

(7) Ο κλάδος παραγωγής της Κοινότητας υποστήριξε στην αίτησή του για την έναρξη της έρευνας με αντικείμενο την καταστρατήγηση ότι αθροιστικά το μερίδιο αγοράς του Καναδά, της Ινδίας, των Φιλιππίνων και της Σιγκαπούρης ανήλθε κατά το 1994 στο 4,5 % της κοινοτικής κατανάλωσης. Εντούτοις, βασιζόμενη στα τελευταία στατιστικά στοιχεία της Κοινότητας για το εξωτερικό εμπόριο (COMEXT), η Επιτροπή κατέληξε στο συμπέρασμα ότι το μερίδιο αγοράς των χωρών αυτών δεν ξεπέρασε το 2,8 % κατά την περίοδο έρευνας, πράγμα το οποίο σημαίνει ότι ήταν κατώτερο από τον ελάχιστο απαιτούμενο όγκο εισαγωγών που προβλέπεται στο άρθρο 9 παράγραφος 3 του κανονισμού (ΕΚ) αριθ. 384/96 προκειμένου η ζημία να μη θεωρείται κατά κανόνα αμελητέα. Εξάλλου, διαπιστώθηκε ότι οι εισαγόμενες από τις εν λόγω χώρες ποσότητες ήταν επιπλέον χαμηλότερες των κατώτατων απαιτούμενων ορίων που προβλέπει το άρθρο 5 παράγραφος 8 της συμφωνίας σχετικά με την εφαρμογή του άρθρου VI της ΓΣΔΕ 1994, τα οποία είναι 3 % των συνολικών εισαγωγών του ομοειδούς προϊόντος στην Κοινότητα για κάθε χώρα ξεχωριστά και 7 % και για τις τέσσερις χώρες μαζί.

(8) Υπό τις συνθήκες αυτές, η Επιτροπή έκρινε ότι στην παρούσα υπόθεση δεν είναι πιθανό να είναι οι εισαγωγές από τις τέσσερις υπόψη χώρες ικανές να υπονομεύσουν ως εκ του όγκου τους την κατασταλτική επίδραση των δασμών αντιντάμπινγκ που έχουν υποβληθεί στις εισαγωγές του υπό εξέταση προϊόντος καταγωγής Λαϊκής Δημοκρατίας της Κίνας και Ταϊβάν.

Χονγκ Κονγκ

(9) Διαπιστώθηκε ότι η Jackin Magnetic και η Plantron (HK) είναι πραγματικοί παραγωγοί μικροδίσκων, οι οποίοι αντιπροσωπεύουν ποσοστό 90 % περίπου του συνολικού όγκου εξαγωγών από το Χονγκ Κονγκ στην Κοινότητα κατά την περίοδο έρευνας. Ως προς τις δύο αυτές εταιρείες δεν προέκυψε κανένα αποδεικτικό στοιχείο σχετικά με μεταφορτώσεις του υπό εξέταση τελικού προϊόντος καταγωγής Λαϊκής Δημοκρατίας της Κίνας ή Ταϊβάν. Πέραν αυτού, διαπιστώθηκε ότι για καθεμιά από τις εν λόγω εταιρείες τα κατασκευαστικά μέρη που εισάγονταν από τις υποκείμενες στους δασμούς αντιντάμπινγκ χώρες αντιπροσώπευαν ποσοστό κατώτερο του 60 % της συνολικής αξίας των κατασκευαστικών μερών του συναρμολογημένου προϊόντος.

(10) Η Hong Kong Magnetic είναι μια εμπορική επιχείρηση η οποία πραγματοποίησε πωλήσεις μικροδίσκων στην Κοινότητα. Παρόλα αυτά, σε σχέση με τη συγκεκριμένη επιχείρηση δεν προέκυψε κανένα αποδεικτικό στοιχείο για μεταφορτώσεις με προορισμό την Κοινότητα του υπό εξέταση τελικού προϊόντος καταγωγής Λαϊκής Δημοκρατίας της Κίνας ή Ταϊβάν.

(11) Για την Benelux Manufacturing και τη θυγατρική της Prime Standard προέκυψε ότι συνδέονται με τον ινδονήσιο παραγωγό/εξαγωγέα P.T. Beneluxindo (βλέπε το σημείο 14 του αιτιολογικού κατωτέρω) και ότι είχαν πουλήσει μικροδίσκους στην Κοινότητα. Εντούτοις, σε σχέση με τις συγκεκριμένες δύο εταιρείες του Χονγκ Κονγκ δεν προέκυψε κανένα αποδεικτικό στοιχείο για μεταφορτώσεις με προορισμό την Κοινότητα του υπό εξέταση τελικού προϊόντος καταγωγής Λαϊκής Δημοκρατίας της Κίνας ή Ταϊβάν.

(12) Μια άλλη εταιρεία η οποία συνδεόταν με τον ταϊλανδό εξαγωγέα V-SA Magnetic αρνήθηκε να συνεργασθεί στο πλαίσιο της έρευνας (βλέπε το σημείο 18 του αιτιολογικού κατωτέρω). Οι υπηρεσίες της Επιτροπής θα εξακολουθήσουν να παρακολουθούν επισταμένως την κατάσταση από την άποψη αυτή.

(13) Με βάση τα πορίσματα που αναπτύσσονται παραπάνω, εξήχθη το συμπέρασμα ότι οι εταιρείες οι οποίες αποτέλεσαν αντικείμενο της έρευνας δεν πληρούν τις προϋποθέσεις που προβλέπονται στο άρθρο 13 παράγραφος 1 και παράγραφος 2 στοιχείο β) του κανονισμού (ΕΚ) αριθ. 384/96, σύμφωνα με τις οποίες οι εισαγωγές του υπό εξέταση προϊόντος το οποίο έχει μεταφορτωθεί διαμέσου τρίτων χωρών ή συναρμολογηθεί σε αυτές, αντιστοίχως, είναι δυνατό να θεωρηθεί ότι στοιχειοθετούν καταστρατήγηση. Εξάλλου, λαμβανομένης υπόψη της πορείας των εισαγωγών μικροδίσκων από Χονγκ Κονγκ στην Κοινότητα, οι οποίες μειώθηκαν από τους 2 816 τόνους το 1993 στους 1 212 τόνους κατά την περίοδο έρευνας, δεν φαίνεται πιθανό να είναι οι εισαγωγές αυτές ικανές να υπονομεύσουν, ως εκ του όγκου τους, την κατασταλτική επίδραση των δασμών αντιντάμπινγκ που έχουν επιβληθεί έναντι της Λαϊκής Δημοκρατίας της Κίνας και της Ταϊβάν.

Ινδονησία

(14) Ο μοναδικός εξαγωγέας/παραγωγός ως προς τον οποίο διεξήχθη έρευνα στην Ινδονησία, δηλαδή η P.T. Beneluxindo, πραγματοποίησε τη συντριπτική πλειονότητα των καταγεγραμμένων εισαγωγών στην Κοινότητα κατά την περίοδο έρευνας. Η P.T. Beneluxindo είναι θυγατρική της Benelux Manufacturing Limited, Hong Kong, η οποία τροφοδοτούσε την P.T. Beneluxindo με όλα τα κατασκευαστικά μέρη τα οποία χρησιμοποιούνταν για τη συναρμολόγηση των μικροδίσκων. Το σύνολο του τελικού προϊόντος αποστελλόταν στη συνέχεια πίσω στο Χονγκ Κονγκ και επωλείτο από εκεί εκ μέρους της δραστηριοποιούμενης στον κλάδο των πωλήσεων θυγατρικής της Benelux Manufacturing Limited, δηλαδή της Prime Standard Ltd., προς ανεξάρτητους πελάτες στην Κοινότητα. Για την εν λόγω εταιρεία προέκυψε ότι ήταν πραγματικός παραγωγός. Επίσης απεδείχθη ότι τα κατασκευαστικά μέρη τα οποία εισάγονταν από τη Λαϊκή Δημοκρατία της Κίνας και την Ταϊβάν αποτελούσαν ποσοστό πολύ κατώτερο του 60 % της συνολικής αξίας των κατασκευαστικών μερών του συναρμολογημένου προϊόντος. Επιπλέον, σε σχέση με την P.T. Beneluxindo δεν προέκυψε κανένα αποδεικτικό στοιχείο σχετικό με μεταφορτώσεις του υπό εξέταση τελικού προϊόντος καταγωγής Λαϊκής Δημοκρατίας της Κίνας ή Ταϊβάν.

Κατά συνέπεια, ως προς τις εταιρείες που αποτέλεσαν αντικείμενο της έρευνας δεν πληρούνται οι προϋποθέσεις οι οποίες προβλέπονται για τις καταστρατηγήσεις στο άρθρο 13 παράγραφος 1 και παράγραφος 2 στοιχείο β) του κανονισμού (ΕΚ) αριθ. 384/96.

Μακάο

(15) Καμμία επιχείρηση του Μακάο δεν συνεργάστηκε στο πλαίσιο της έρευνας. Υπό τις συνθήκες αυτές η Επιτροπή θα είχε κανονικά το δικαίωμα να προτείνει την επέκταση της ισχύος των μέτρων αντιντάμπινγκ στη χώρα αυτή προκειμένου να αποτραπεί η συνέχιση των καταστρατηγήσεων. Παρόλα αυτά, έπειτα από έρευνα την οποία διεξήγαγαν οι αρμόδιες για την καταπολέμηση της απάτης υπηρεσίες της Επιτροπής (UCLAF), πρόκειται να ισχύσουν αναδρομικώς δασμοί αντιντάμπινγκ για τις εισαγωγές κινεζικών μικροδίσκων οι οποίοι εξάγονται από το Μακάο. Ως εκ τούτου, είναι εύλογο να υποθέσει κανείς ότι η κατασταλτική επίδραση των μέτρων αντιντάμπινγκ δεν πρόκειται να υπονομευθεί σημαντικά από τις εισαγωγές από το Μακάο, ο όγκος των οποίων έχει ελαττωθεί ριζικά μετά την περίοδο που κάλυψε η έρευνα για την καταστολή των καταστρατηγήσεων. Εν πάση περιπτώσει, η Επιτροπή θα εξακολουθήσει να παρακολουθεί επισταμένως την πορεία των εισαγωγών στην Κοινότητα μικροδίσκων από το Μακάο.

Μαλαισία

(16) Οι τρεις εξαγωγείς/παραγωγοί για τους οποίους διεξήχθη έρευνα στη Μαλαισία πραγματοποίησαν το σύνολο σχεδόν των καταγεγραμμένων εισαγωγών από αυτή τη χώρα στην Κοινότητα κατά την περίοδο έρευνας. Μολονότι οι δύο από τους παραγωγούς αυτούς δεν συνδέονταν με κανέναν εξαγωγέα/παραγωγό των χωρών που υπόκεινται στους δασμούς αντιντάμπινγκ, ο τρίτος από αυτούς (η Mega High-Tech Corp.) ήταν θυγατρική μιας ταϊβανέζικης εταιρείας. Και για τρεις αυτές εταιρείες προέκυψε ότι ήταν πραγματικοί παραγωγοί, ενώ απεδείχθη ότι τα κατασκευαστικά μέρη που εισάγονταν από τη Λαϊκή Δημοκρατία της Κίνας και την Ταϊβάν αντιπροσώπευαν ποσοστό κατά πολύ κατώτερο του 60 % της συνολικής αξίας των κατασκευαστικών μερών του προϊόντος που συναρμολογούσε καθένας παραγωγός. Επιπλέον, για κανέναν από τους οικείους μαλαισιανούς παραγωγούς δεν προέκυψε κάποιο αποδεικτικό στοιχείο σχετικό με μεταφορτώσεις του υπό εξέταση τελικού προϊόντος καταγωγής Λαϊκής Δημοκρατίας της Κίνας ή Ταϊβάν.

Κατά συνέπεια, ως προς τις εταιρείες που αποτέλεσαν αντικείμενο της έρευνας δεν πληρούνται οι προϋποθέσεις οι οποίες προβλέπονται για τις καταστρατηγήσεις στο άρθρο 13 παράγραφος 1 και παράγραφος 2 στοιχείο β) του κανονισμού (ΕΚ) αριθ. 384/96.

Ταϊλάνδη

(17) Οι τρεις εταιρείες για τις οποίες διεξήχθη έρευνα στην Ταϊλάνδη πραγματοποίησαν τη συντριπτική πλειονότητα όλων των καταγεγραμμένων εισαγωγών από την εν λόγω χώρα στην Κοινότητα κατά τη διάρκεια της περιόδου έρευνας. Σε σχέση με τη θυγατρική της V-SA Cast, δηλαδή τη V-SA Magnetic [βλέπε το στοιχείο 6 η) του αιτιολογικού], και τη General Mediatech διαπιστώθηκε ότι είναι πραγματικοί παραγωγοί και ότι τα κατασκευαστικά μέρη καταγωγής Κίνας ή Ταϊβάν τα οποία χρησιμοποιούνταν για τη συναρμολόγηση μικροδίσκων αντιπροσώπευαν ποσοστό κατώτερο του 60 % της συνολικής αξίας των κατασκευαστικών μερών του προϊόντος που συναρμολογούσε καθεμία από τις προαναφερθείσες εταιρείες. Επιπλέον, για καμιά από τις εν λόγω εταιρείες δεν προέκυψε κάποιο αποδεικτικό στοιχείο σχετικό με μεταφορτώσεις του τελικού προϊόντος από τη Λαϊκή Δημοκρατία της Κίνας ή της Ταϊβάν.

(18) Απεδείχθη ότι η V-SA Cast μεταφόρτωσε 28 εκατομμύρια μικροδίσκους τους οποίους της είχε προμηθεύσει μια εταιρεία εδρεύουσα στο Χονγκ Κονγκ, η οποία κατείχε το 15 % των μετοχών της V-SA Magnetic. Παρόλα αυτά, λόγω της παράλειψης συνεργασίας εκ μέρους της συνδεόμενης εταιρείας στο Χονγκ Κονγκ, δεν στάθηκε δυνατός ο εντοπισμός κανενός αποδεικτικού στοιχείου από το οποίο να προκύπτει ότι οι υπόψη μικροδίσκοι ήταν καταγωγής Κίνας ή Ταϊβάν. Το να υποτεθεί κατά τεκμήριο ότι η καταγωγή τους ήταν τέτοια θα ήταν μάλλον υπερβολικά επιβαρυντικό για την ταϊλανδέζικη εταιρεία, αν ληφθούν υπόψη οι προσπάθειές της να πείσει την εταιρεία του Χονγκ Κονγκ να συνεργασθεί στο πλαίσιο της έρευνας, καθώς και το μικρό μέγεθος της συμμετοχής αυτής της τελευταίας εταιρείας στο μετοχικό κεφάλαιο του ομίλου V-SA.

Με βάση τα προεκτεθέντα, η Επιτροπή κρίνει ότι ως προς τις εταιρείες που αποτέλεσαν αντικείμενο της έρευνας δεν πληρούνται οι προϋποθέσεις οι οποίες προβλέπονται για τις καταστρατηγήσεις στο άρθρο 13 παράγραφος 1 και παράγραφος 2 στοιχείο β) του κανονισμού (ΕΚ) αριθ. 384/96.

Δ. ΠΕΡΑΤΩΣΗ ΤΗΣ ΕΡΕΥΝΑΣ

(19) Με βάση τα παραπάνω πορίσματα και με το σκεπτικό που έχει αναπτυχθεί σε σχέση με τις εννιά χώρες που αποτέλεσαν αντικείμενο της έρευνας η οποία διεξήχθη για το θέμα της καταστρατήγησης, φαίνεται ενδεδειγμένη η περάτωση της έρευνας αυτής, χωρίς να επεκταθεί σε καμιά από τις χώρες αυτές η ισχύς των δασμών αντιντάμπινγκ που έχουν επιβληθεί στις εισαγωγές μικροδίσκων καταγωγής Λαϊκής Δημοκρατίας της Κίνας και Ταϊβάν. Η υποβολή σε καταγραφή των εισαγωγών μικροδίσκων από τις χώρες αυτές, η οποία ετέθη σε ισχύ με τον κανονισμό (ΕΚ) αριθ. 2451/95, παύει.

(20) Η συμβουλευτική επιτροπή ερωτήθηκε για το θέμα και δεν εξέφρασε καμιά αντίρρηση σχετικά.

(21) Τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά και με το σκεπτικό με βάση τα οποία η Επιτροπή εσκόπευε να περατώσει την έρευνα, και τους παρεσχέθη η δυνατότητα να διατυπώσουν τυχόν παρατηρήσεις τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Περατούται η έρευνα σχετικά με την καταστρατήγηση των δασμών αντιντάμπινγκ που επιβλήθηκαν με τον κανονισμό (ΕΚ) αριθ. 2861/93 στις εισαγωγές ορισμένων μαγνητικών δίσκων (μικροδίσκων 3,5″) καταγωγής Ιαπωνίας, Ταϊβάν και Λαϊκής Δημοκρατίας της Κίνας με τις εισαγωγές του ίδιου προϊόντος καταγωγής Καναδά, Χονγκ Κονγκ, Ινδίας, Ινδονησίας, Μακάο, Μαλαισίας, Φιλιππίνων, Σιγκαπούρης και Ταϊλάνδης, την οποία η Επιτροπή άρχισε με τον κανονισμό (ΕΚ) αριθ. 2451/95.

Άρθρο 2

Ο κανονισμός (ΕΚ) αριθ. 2451/95 καταργείται.

Άρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1996.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 56 της 6. 3. 1996, σ. 1.

(2) ΕΕ αριθ. L 252 της 20. 10. 1995, σ. 9.

(3) ΕΕ αριθ. L 262 της 21. 10. 1993, σ. 4.